  Наталья Тетерина Можгаысь спортсменкаос Кристина Егорова но Валерия Васнецова Эстониын юниоръёс пӧлын ортчись биатлонъя дуннелэн чемпионатаз пыриськозы. Со сярысь Россиысь биатлонистъёслэн огазеяськонзылэн пресс-службаез ивортэ. 1–4 южтолэзе нылашъёс нимаз бызьылонын, эстафетаын, спринтын но уйыса бызёнын вожвылъяськозы. Пусъём, 19 аресъем Егоровалэн но 20 аресъем Васнецовалэн (али со Пермь улосвыл понна ӵошатске) юниоръёс пӧлын дунневыл вожвылъяськонъёсы пыриськемзы но вормылэмзы вань ни. Тегъёс: Спорт Можга Биатлон Удмуртия  